Nettat teqqim akken almi d yiwen n wass yufatt-id yiwen n urgaz iɛedda d amessebrid. yusa-d d lmelk yufa-tt-id sufella n teblaḍt-nni. Yekker yugad ad iɛeddi yenna-as: « Qesmeɣ-kem-id s ṛebbi d lalla faṭima bent nnbi ma ur d-iyi-tenniḍ d acu-kem, ma d lɛebd iya ad tedduḍ akemawiɣ , ma d lewhi akem-ibaɛed ṛebbi fell-aɣ.» Tenna-as: « D lɛebd am kečč am nekk, mu beṣṣeḥ, d ṛebbi iyi-d-yewwin ɣer da, aqli qqimeɣ da.» Yenna-as: « Iyya-d ad tedduḍ.» tennaas: « Ulamek d-kkreɣ ara, ur sɛiɣ ara icetiḍen, icetiḍen-iw akk qerṣen aqli ɛeryan i lliɣ, ur ttaseɣ ara.» Yekker yekkes-d taqeccabit-is iḍegger-as-tt yenna-as: « Axx les-itt-id.» Telsa-d taqeccabit-nni n urgaz-nni, tedda-d d urgaz-nni.